Sjpreuk van de prins, de
Refrein:
De sjpreuk van de prins bringtj de zaal in extase 
de sjpreuk van de prins, 't symbool van de lach
as de prins haet gesjproake huffe wae de glaze 
op oze prins dae die sjpreuk haet bedacht 

Ze huuere biejein wie de vès bie 't water 
de kip biej 't ei, de sirtaki biej de griek 
wie de geit biej de koeël en de non biej de pater 
de prins en zien sjpreuk die zeen same uniek 

Hae kan kort zeen en soms is 't hieël get gebazel
kan goan äöver sjmaal, kan goan äöver breid
en soms is ut waor, soms is 't sjaele wazel
't meuktj gaar niks oet woeë dae sjpreuk äöver geit

En is, sjteit biej ós op dae tegel gesjraeve, 
de sjpreuk van de prins of de prins van de sjpreuk
mèt potloeëd haet emes 't antjwaord gegaeve
“det kan niks verèkke, 't is allebei leuk“

En as ig nog oeëts eure prins 'ns moog waere
en net väör 't sjpraeke vergeit mig de mood
den haop ig det ig mig van ònger die vaere
dit leedje herinner den kumtj 't weer good

en op de sjpreuk die de prins haet bedacht
op oze prins dae die sjpreuk haet bedacht 
op oze prins en zien prinses ...... vannacht
Hoesloze teks
Limburgish
Baexem